 பொழிப்புரை அவ்வளபெடைகள் இயற்கையளபெடை செயற்கையளபெடை இன்னிசையளபெடை, சொலிசையளபெடை நெடிலளபெடை, குறிலளபெடை, ஒற்றளபெடை உயிரெழுத்துப்பேறளபெடை என எண்வகையாம். அளபை மற்றவற்றோடுங் கூட்டுக. அழைத்தல் விலைகூறல், புலம்பல் முதலியவற்றுள் வரும் அளபெடை எழுத்துச் செயற்கையின்றிப் பிறந்த இயற்கை யளபெடை. செய்யுளிற் சீர்தளை வேண்டுமிடத்துப் புலவன் கொள்ளுமளபெடை செயற்கையளபெடை. 45. ஆய்தங் குறில்வலிக் காகு மிடையே. (௪௫)  ஆய்தம் குறில் வலிக்கு ஆகும் இடையே.  பவாநந்தர் உரை  இஃது ஆய்தம் வருமிடம் உணர்த்துகின்றது.   பதவுரை ஆய்தம் = ஆய்தவெழுத்து,  குறில் = குறிலுக்கும்,  வலி = வல்லெழுத்திற்கும்,